เมื่อวันที่ 13 มิย ลูกแมววัยเดือนครึ่ง ไม่ได้ฉีดวัคซีนเพราะอายุยังไม่ถึงเกณฑ์ กระโดดขึ้นโซฟา เล็บมันมาโดนแขนเรามีแผลถลอกเล็กน้อย 2 จุด ไม่มีเลือดออก ไปหาเย็นวันที่ 18 มิย บอกว่า เหตุการณ์เกิดหลายวันแล้ว วัคซีนไม่ได้ช่วยอะไรแล้ว เลยไม่อยากฉีด ที่เราทราบมามันต้องฉีด 4 เข็ม (หลังสัมผัส) ตามแนวพิจารณา WHOเราก็เลยขอ งั้นฉีดแบบก่อนสัมผัสโดนกัด เลยยอมฉีดให้ ฉีดใต้ผิวหนัง 1 เข็ม ไหล่ซ้ายขวา นัดต่อวันที่ 25มิย และ 9กค ฉีด Rabies Vaccine (Vero cell) 2.5iu/0.5ml TRCS Speeda ตอนนี้แมวก็ยังปกติอยู่ครับคำถาม 1. 8 วันแมวยังปกติ โอกาสติดเชื้อมีไหมครับ แมวเลี้ยงในบ้าน แผลไม่มีเลือด2. ถ้าไปหาใหม่ และขอฉีดแบบ 4 เข็ม วันที่ 0 3 7 28 ได้ไหม หรือไม่จำเป็น3. วัคซีนก่อนและหลังเป็นตัวเดียวกันไหม4. ฉีดใต้ผิวหนังเห็นว่าไม่แนะนำสำหรับผู้มีเชื้อ HIV แต่ CD4 ต้นปี 440 VL<20 ทานยา Rilpivirine (Edurant) และ Tenofovir ไม่ได้บอก
สวัสดีค่ะ Thailandnara,หากผ่านมา 8 วันนับตั้งแต่โดนแมวข่วนแล้ว แมวยังคงมีชีวิตอยู่ แสดงว่าแมวไม่ได้เป็นโรคพิษสุนัขบ้าค่ะ ดังนั้น Thailandnara ก็จะไม่ติดเชื้อพิษสุนัขบ้ามาค่ะ ดังนั้น จึงไม่จำเป็นต้องไปฉีดวัคซีนป้องกันพิษสุนัขบ้าแบบ 4 เข็มส่วนวัคซีนที่ฉีดแบบป้องกันล่วงหน้า และแบบหลังสัมผัสโรคแล้ว เป็นวัคซีนชนิดเดียวกันค่ะยังไม่มีข้อมูลการศึกษาที่ชัดเจนว่าการฉีดแบบเข้าใต้ผิวหนังจะกระตุ้นภูมิคุ้มกันได้น้อยกว่าการฉีดแบบเข้ากล้ามเนื้อในผู้ป่วยที่ติดเชื้อ HIV อยู่หรือไม่ อย่างไรก็ตาม หากเป็นการฉีดหลังการสัมผัสโรคมา แนะนำควรฉีดแบบเข้ากล้ามเนื้อ และควรพิจารณาฉีดเซรุ่ม (อิมมูโนโกลบูลิน) ด้วย และควรต้องมีการตรวจเลือดหาระดับของภูมิคุ้มกันหลังฉีดวัคซีนครบไปแล้ว ว่าระดับภูมิคุ้มกันขึ้นสูงเพียงพอในการป้องกันการเกิดโรคหรือไม่ แต่สำหรับในกรณีของ Thailandnara เนื่องจากแมวไม่ตาย ก็ไม่จำเป็นต้องตรวจหาระดับภูมิคุ้มกันค่ะเมื่อลูกแมวอายุครบ 3 เดือนแล้ว ก็อย่าลืมพาไปฉีดวัคซีนป้องกันโรคพิษสุนัขบ้าด้วยค่ะ และควรเลี้ยงแมวให้อยู่แต่เฉพาะในบ้าน ก็จะทำให้แมวไม่ติดเชืิ้อพิษสุนัขบ้ามา และ Thailandnara ก็จะปลอดภัยจากโรคพิษสุนัขบ้าค่ะ